A. SITUÁCIA V OBLASTI ČERPANIA PREDVSTUPOVÝCH FONDOV

PHARE

Koncom roka 2003 boli uznesením vlády SR č. 1216 zo dňa 17. 12. 2003 schválené Pokyny pre hospodárenie s finančnými prostriedkami pri realizácii programu PHARE a Prechodného fondu, ktorými sa zaviedli nové finančné toky spolufinancovania zo štátneho rozpočtu. Vzhľadom na to, že vznikla potreba jasnejšieho popisu týchto tokov, stanovenia kompetencií a hľadania riešenia situácie, ktorá vznikla po 1.5.2004, kedy prestala platiť vyhláška MF SR č. 94/1996 Z. z. o rozsahu a spôsobe vrátenia DPH, ktoré vyplýva z medzinárodnej zmluvy v rámci projektov zahraničnej pomoci, Odbor národného fondu na MF SR pripravil dodatok k Pokynom  pre hospodárenie s finančnými prostriedkami pri realizácii programu PHARE a Prechodného fondu. 

V roku 2004 sa v rámci programu PHARE realizuje kontrahovanie projektu finančného memoranda (FM) 2001 SR0103.02 Infraštruktúra pre rómske osady a projektov FM 2002. 

Vzhľadom na rizikovosť tohto projektu stav monitorovania je pravidelne sledovaný na koordinačných stretnutiach podpredsedu vlády SR pre európsku integráciu, ľudské práva a menšiny. 

Vývoj kontrahovania projektu PHARE SR0103.02 Infraštruktúra pre rómske osady k 30.4.2004 zachytáva nasledujúca tabuľka.

Implementačná agentúra

Alokované v €

Stav kontrahovania 
február 2004

Stav kontrahovania 
marec 2004

Aktuálny stav kontrahovania 
k 30.4.2004

| | € | % | € | % | € | %

Agentúra na podporu
 regionálneho rozvoja

8 300 000

1 310 830

15,79

1 577 631

19,01

1 627 390

19,6

Prameň: Perseus	

V prípade projektu SR0103.02 Infraštruktúra pre rómske osady (8,3 mil. €) bola doba kontrahovania predĺžená o jeden rok do 30.11.2004 z dôvodu nevysporiadania vlastníckych vzťahov k pozemkom v rómskych osadách, kvôli čomu mešká príprava tendrovej dokumentácie.

Z dôvodu nedostatočného pokroku pri výkupe pozemkov v obci Svinia požiadal minister výstavby a regionálneho rozvoja  národného koordinátora zahraničnej pomoci o presun prostriedkov vyčlenených na výstavbu infraštruktúry pre spomenutú obec v prospech ostatných obcí zahrnutých do projektu.

Vyňatie obce Svinia a presun finančných prostriedkov v prospech iných obcí si vyžaduje zmenu pôvodného projektu. Ministerstvo výstavby a regionálneho rozvoja SR  vypracovalo žiadosť na zmenu projektu, ktorá bola v mene národného koordinátora zaslaná na posúdenie vedúcemu delegácie. Zároveň sa zistilo, že výstavbu kanalizácie v obci Kecerovce, ktorá sa mala napojiť na čističku odpadových vôd v blízkej obci Bačkovík tak, ako to bolo pôvodne naplánované v projekte, nie je možné uskutočniť, keďže táto nie je vybudovaná. Ministerstvo výstavby a regionálneho rozvoja SR  spolu so sekciou ľudských práv a menšín ÚV SR navrhuje financovať výstavbu čističky odpadových vôd v obci Bačkovík z časti zdrojov presunutých z obce Svinia. 

Agentúra na podporu regionálneho rozvoja Ministerstva výstavby a regionálneho rozvoja SR v spolupráci so sekciou ľudských práv a menšín ÚV SR pripravili zdôvodnenie prerozdelenia finančných prostriedkov jednotlivým osadám ako aj zdôvodnenie výstavby čističky odpadových vôd v obci Bačkovík. 

Návrh uvedeného riešenia podporil spoločný monitorovací výbor (JMC) na svojom zasadnutí dňa 5. apríla 2004 vyššie uvedené zmeny v projekte. Napriek schváleným zmenám v projekte vyslovuje Delegácia EK na Slovensku znepokojenie nad pomalým postupom pri kontrahovaní. Vzhľadom na problémy, ktoré sprevádzajú kontrahovanie projektu – je nakontrahovanie cca 4,8 mil. € vysoko rizikové. Je preto pravdepodobné, že vo viacerých rómskych osadách sa nepodarí zrealizovať infraštruktúrne práce (pitná voda, kanalizácia a pod.). V tejto súvislosti treba uvažovať o využití pripravenej tendrovej dokumentácie z prostriedkov Phare 2001 na financovanie infraštruktúry v rómskych osadách zo štrukturálnych fondov (OP základná infraštruktúra). Navyše treba zvážiť, či by nebolo vhodné, aby za realizáciu projektov v rómskych osadách (pitná voda, kanalizácia a pod.) v budúcnosti zodpovedali namiesto obcí vodárenské spoločnosti, ktoré sú lepšie technicky aj odborne pripravené na riadenie takýchto projektov.  

Pri projekte 0107.07 Turistický rozvoj – Veľká Domaša, bola na strane konečného príjemcu nedostatočne vypracovaná tendrová dokumentácia, čo zapríčinilo potrebu zabezpečenia dodatočných finančných zdrojov vo výške cca 300 000 euro na realizáciu projektu. Zdroje na dofinancovanie projektu prisľúbilo MF SR po dohode so zástupcom prijímateľov projektu. Technické detaily dofinancovania projektu budú zmluvne podchytené. 

K 30. 4. 2004 boli v rámci Finančného memoranda na rok 2002 (FM 2002) programu PHARE   nakontrahované projekty vo výške 40,1%, čo v absolútnom vyjadrení predstavuje 24 976 tis. EUR z celkových alokovaných zdrojov vo výške 62 350 tis. EUR. Za obdobie od januára 2004 k 30. 4. 2004 došlo k nárastu kontrahovania v rámci PHARE o 15 %.
Do 30. 11. 2004, keď je stanovený konečný termín kontrahovania prostriedkov PHARE FM 2002,  je potrebné nakontrahovať prostriedky vo výške 37 374 tis. EUR. 

Prehľad kontrahovania finančných prostriedkov programu PHARE FM 2002 k 30. 4. 2004 zachytáva nasledujúca tabuľka.

Implementačná agentúra

alokované v €

nakontrahované
k 31. 01. 2004

nakontrahované
k 29. 02. 2004

nakontrahované
k 31. 03. 2004

nakontrahované
k 30. 04. 2004

| | € | % | € | % | € | % | € | %
CFKJ | 35 700 000 | 14 614 609 | 41,0 | 16 215 958 | 45,4 | 17 690 245 | 49,6 | 22 559 959 | 63,2
APRR | 16 150 000 | 384 538 | 2,4 | 384 538 | 2,4 | 584 482 | 3,6 | 584 482 | 3,6
NARMSP | 10 500 000 | 394 690 | 3,8 | 394 690 | 3,8 | 1 832 049 | 17,5 | 1 832 049 | 17,5
Spolu FM 02 | 62 350 000 | 15 393 837 | 24,7 | 16 995 186 | 27,2 | 20 106 776 | 32,3 | 24 976 490 | 40,1
Prameň:  implementačné agentúry

Na základe podkladových materiálov je možné identifikovať túto skupinu rizikových projektov: 

2002/000-610.19 Implementácia Schengenského akčného plánu a ďalšie posilnenie infraštruktúry na budúcich vonkajších hraniciach EÚ (5,8 mil. €) – Ministerstvo vnútra SR požiadalo o zmenu v projekte (realokácia časti finančných prostriedkov z konštrukčných prác na dodávku zariadení). Vzhľadom na konečný termín kontrahovania (30.11.2004), zdĺhavé postupy schvaľovania zmeny v projekte (vyžaduje sa súhlas riadiaceho výboru PHARE v Bruseli) a možné dočasné zablokovanie kontrahovania projektov PHARE v súvislosti s vydaním rozhodnutia Európskej komisie ohľadne akreditácie EDIS je realizácia projektu považovaná za vysoko rizikovú. 

2002/000-610.03 Ďalšia integrácia rómskych detí v oblasti výchovy a vzdelávania a zlepšených životných podmienok (1 mil. €) – mešká príprava zadávacích podmienok zo strany Ministerstva školstva SR (v spolupráci so sekciou ľudských práv a menšín ÚV SR) ako aj Ministerstva výstavby a regionálneho rozvoja SR (v spolupráci s Úradom splnomocnenkyne vlády pre rómske komunity). Zadávacie podmienky vypracované Ministerstvom školstva SR sú v súčasnosti na sekcii ľudských práv a menšín ÚV SR, ktorá by ich mala posúdiť a ďalej postúpiť na schválenie Centrálnej finančnej a kontraktačnej jednotke.

2002/000-610.07 Zlepšenie fytosanitárnych kontrol rastlín a rastlinných produktov – mešká príprava technickej špecifikácie pre komponent konštrukcie a zariadenia karanténnych skleníkov (0,5 mil. €) zo strany Ministerstva pôdohospodárstva SR.

2002/000.610.15 Grantová schéma rozvoja ľudských zdrojov (3,5 mil. €) – Ministerstvo práce, sociálnych vecí a rodiny SR musí na Delegáciu Európskej komisie v SR doručiť záverečnú správu z grantovej schémy Phare FM 2000, bez obdržania ktorej sa delegácia nezačne venovať grantovej schéme Phare FM 2002. 

2002/000.610-12 Grantová schéma na podporu priemyslu (3,5 mil. €) 
a 2002/000.610-14 Grantová schéma na podporu rozvoja cestovného ruchu (3,5 mil. €) - obe grantové schémy majú 4-mesačné oneskorenie v implementácii, spôsobené zmenami v zložení hodnotiacich komisií k obom schémam, ktoré boli dôsledkom organizačných zmien na Ministerstve hospodárstva SR. Finálne zloženie komisií bolo Delegáciou Európskej komisie v SR akceptované s upozornením, aby pri implementácii grantových schém finančného memoranda 2003 bol proces vytvorenia hodnotiacej komisie vo výlučnej kompetencii implementačnej agentúry. Oneskorenie v implementácii môže znamenať obmedzenú absorpčnú kapacitu grantových schém a v konečnom dôsledku nedočerpanie prostriedkov Európskej únie, ktoré boli na predmetné grantové schémy alokované.

ISPA
Programovanie
Programovanie v rámci predvstupového nástroja ISPA bolo ukončené v marci 2004 podpísaním posledných finančných memoránd ISPA zástupocom vlády SR (NIC). Po vstupe SR do EÚ bude predvstupový nástroj ISPA pretransformovaný na povstupový Kohézny fond. Programovanie nových projektov bude prebiehať  v systéme Kohézneho fondu. Prechod ISPA na Kohézny fond obnáša okrem iného aj transformáciu prijatých právnych záväzkov v rámci programu ISPA. 
Monitorovanie
 Dňa 29. marca 2004 sa konalo 7. zasadnutie Monitorovacieho výboru ISPA. Zasadnutie sa zameralo na hodnotenie implementácie projektov programu ISPA a na problematiku prechodu ISPA na Kohézny fond a pripravenosť administratívnych kapacít implementačných agentúr ISPA na Kohézny fond.
 
Prechod ISPA na Kohézny fond
Dňa 24.3.2004 bol uznesením č. 252/2004 na zasadnutí vlády SR schválený materiál Prechod ISPA na Kohézny fond. Jedným z bodov uvedeného uznesenia vlády je zabezpečenie systému finančného riadenia pre projekty ISPA schválené EK do 1. 1. 2004 v súlade s Pokynmi pre hospodárenie s finančnými prostriedkami ISPA (z čoho vyplýva okrem iného aj zachovanie funkcie Splnomocnenca pre Národný fond – NAO, Sektorového splnomocnenca pre program – SAO).
Implementácia
a) ISPA – Životné prostredie
V sektore životného prostredia programu ISPA prebiehajú práce na základe už podpísaných zmlúv v projektoch Trenčín, Komárno, Banská Bystrica a Zvolen. Oproti stavu k 31. 1. 2004 došlo za sledované obdobie február/marec k spusteniu tendrov na práce a stavebný dozor na všetky projekty, pre ktoré boli v rokoch 2000 – 2002 podpísané finančné memorandá.
V prípade ostatných projektov – finančných memoránd 2003 pokračujú práce na vypracovaní tendrových dokumentácií a príprave spustenia tendrov. 
Prehľad výdavkov kontrahovaných projektov ISPA – životné prostredie v pôsobnosti Implementačnej agentúry a environmentálnych investičných projektov MŽP SR k 30. 4. 2004 je uvedený v tabuľke č. 1,  príloha č. 1. 

b)	ISPA – Doprava
Železničná infraštruktúra
V oblasti železničnej infraštruktúry sú schválené 3 investičné projekty ISPA. V rámci projektu Rača – Šenkvice bolo  nakontrahovaných 84,03% prostriedkov a pokračujú práce na realizácii projektu. Pre projekt Modernizácia železničnej trate Šenkvice – Cífer bol spustený proces tendrovania na práce a dozor. V projekte Modernizácia železničnej trate Trnava – Nové mesto nad Váhom bola prepracovaná tendrová dokumentácia a v ešte v apríli 2004 je predpokladaný termín spustenia medzinárodného výberového konania. Pre investičné projekty ISPA v železničnej infraštruktúre bolo povolené použitie prostriedkov v roku 2004, ktoré boli rozpočtované v roku 2003 v kapitole Všeobecná pokladničná správa vo výške 626 217 tis. Sk. 
Pre projekt  Odborná pomoc na prípravu dopravných projektov v SR bola podpísaná zmluva s konzultantskou spoločnosťou na prípravu tendrovej dokumentácie a žiadosti pre Kohézny fond na Modernizáciu železničnej trate Piešťany – Nové Mesto nad Váhom. 24.11.2003 a vyplatených bolo 89 972,40 €. 

Cestná infraštruktúra
V sektore cestnej infraštruktúry je realizovaný projekt výstavby Diaľnice D 61 v Bratislave,       Viedenská cesta – Prístavný most, kde k 31.3.2004 boli podpísané 2 kontrakty v celkovej výške 54 246 320,45 €  (103,9 % celkových nákladov). Vyplatených bolo 13 606 262 € .
V rámci projektu Odborná pomoc na prípravu dopravných projektov v SR bol dňa 9.12.2003 uzatvorený kontrakt a k 31.3.2004  bolo vyplatených 119 997,60 €.
Prehľad výdavkov kontrahovaných projektov ISPA – doprava k 30. 4. 2004 v pôsobnosti Implementačnej agentúry Železníc SR a Implementačnej agentúry Slovenská správa ciest  k 30. 4. 2004 sú uvedené v tabuľke č. 2 a 3  prílohy č. 1.  
Progres z hľadiska kontrahovania v predvstupových programoch ISPA a SAPARD podľa jednotlivých implementačných agentúr - Implementačnej agentúry environmentálnych investičných projektov, Implementačnej  agentúry Železníc SR a Implementačnej  agentúry Slovenskej správy ciest  za obdobie k 31. 12. 2003 až k 30. 4. 2004  v  % vyjadrení je uvedený v tabuľke č. 4. 1. až 4. 4. prílohy č. 1.

Kontrola
V dňoch 26. 4. – 30. 4. 2004 sa uskutočnila auditná misia audítorov EK Generálneho direktoriátu Regionálna politka, ktorá bola zameraná na kontrolu projektov „Trenčín“, „Banská Bystrica“, „Zvolen“ (všetky z oblasti životného prostredia) a (Diaľnica D 61 – Viedenská cesta – Prístavný most). Výsledky auditnej misie budú formou  auditnej správy po jej spracovaní zaslané relevantným subjektom SR.

Oblasti problémov ISPA:
1.	Nedostatočné personálne a finančné zabezpečenie implementačných agentúr pôsobiacich v rámci ISPA. 
2.	Zabezpečenie administratívnych kapacít pre ex-ante schvaľovanie. Súčasťou zabezpečenia administratívnych kapacít musí byť aj zabezpečenie výkonu ex-ante schvaľovania v rámci EDIS (prechod kompetencií ex-ante schvaľovania v rámci EDIS z Európskej komisie na implementačné agentúry podľa uznesenia vlády SR č. 1103/2003).
3.	Prechod z verejného obstarávania podľa platných pravidiel EU (PRAG) na verejné obstarávanie podľa slovenskej legislatívy v prechodnom období.
4.	Nedostatočná technická projektová dokumentácia na úrovni vyžadovanej typom zmluvy, zvoleným v čase prípravy projektu. Projektová dokumentácia sa musí prepracovávať, čo spôsobuje časový posun v implementácii projektov.
5.	Zmena štruktúry právnych vzťahov medzi hlavnými aktérmi implementácie  programu ISPA na základe odporúčania Delegácie Európskej komisie v období november 2002 - marec 2003. Bol uskutočnený presun právomocí kontraktačnej autority na konečných príjemcov pomoci.
6.	Vydanie novej Praktickej príručky pre kontraktačné procedúry financované z rozpočtu Európskeho spoločenstva v súvislosti s vonkajšími aktivitami, ktorá vstúpila do platnosti 1.6.2003. Nové znenie Praktickej príručky malo podstatný vplyv na proces verejného obstarávania, a tým i na pripravované tendrové dokumentácie. Tendrové dokumentácie, ktoré ešte neboli schválené Delegáciou Európskej komisie, sa prepracovali v súlade so znením novej Praktickej príručky. Uvedená skutočnosť mala v konečnom dôsledku za následok časové posuny v implementácii projektov.“
Možné riziká:
-	nezabezpečenie potrebných personálnych a technických kapacít na realizáciu výkonu prenesených kompetencií v rámci ex-ante schvaľovania v rámci EDIS (uznesenie vlády SR č. 1103/2003);
-	prechod na verejné obstarávanie podľa národnej legislatívy;
-	vo vzťahu k novým podmienkam pre kontraktačné procedúry (pozri vyššie) existuje možnosť oneskorenia implementácie dotknutých projektov.

SAPARD
V dňoch 29. 3. – 2. 4. 2004 prebehol verifikačný audit z Európskej komisie zameraný na kontrolu bezpečnosti IT a postupov v súvislosti s minuloročnými akreditovanými opatreniami (3, 4b, 6, 8 a 9). Predstavitelia EK navštívili ústredie Pôdohospodárskej platobnej agentúry, Národný fond a regionálne pracovisko PPA v Košiciach. Doplňujúce dokumenty požadované audítormi budú zaslané na EK do konca apríla 2004. Okrem toho je potrebné doplniť Správu o pretransformovaní  Agentúry SAPARD do Pôdohospodárskej platobnej agentúry.

V tabuľke č. 4. 4 prílohy č.1 je zaznamenaný progres v schvaľovaní žiadostí za obdobie december 2003 – marec 2004. Doposiaľ neschválené žiadosti sú v procese priebežného posudzovania a schvaľovania do 12. 5. 2004. 

Poľnohospodárska platobná agentúra (PPA) bude kontrahovať projekty v rámci programu SAPARD do 12. 5. 2004. Je predpoklad, že budú uzatvorené zmluvy na takmer všetky prijaté projekty, ktoré vyhoveli kritériám.

Na základe schvaľovacieho konania Monitorovacieho výboru (MV) pre program SAPARD a stretnutia členov Monitorovacieho výboru dňa 7. 4. 2004 boli schválené presuny finančných prostriedkov medzi opatreniami a v zmysle štatútu MV bol predsedovi MV udelený mandát na dodatočné presúvanie finančných prostriedkov.

Do konca apríla bude na EK zaslané ročné zúčtovanie programu SAPARD za rok 2003 spolu s Protokolom o výsledku certifikačnej kontroly a Certifikátom ročného zúčtovania, ktoré vypracoval Certifikačný orgán pre program SAPARD v SR – Najvyšší kontrolný úrad. Následne bude pravdepodobne v júli vykonaná certifikačná kontrola zo strany EK k ročným účtom 2003, aby mohlo byť vydané Rozhodnutie komisie k týmto ročným účtom.

Počas prvého štvrťroku 2004 bol zaznamený nedostatok finančných prostriedkov na účte pre zdroje ES, a preto bola EK požiadaná o usmernenie, či môžu byť žiadosti konečných prijímateľov pomoci predfinancované zo zdrojov pre národné spolufinancovanie. Keďže takýto postup nie je v rozpore s Viacročnou finančnou dohodu, EK ho umožnila.
EDIS PHARE
Koordinácia prác v rámci zavádzania systému EDIS PHARE sa aj naďalej realizovala  prostredníctvom Riadiaceho výboru EDIS PHARE, ktorý v priebehu mesiacov február a marec zasadal 4x. Takto pravidelne – v dvojtýždňovom intervale – je monitorovaný stav pripravenosti inštitúcií určených pre akreditáciu EDIS. Implementačné agentúry, Úrad vlády SR a NF pokračovali v príprave na verifikačný audit prostredníctvom kontinuálnej práce štyroch pracovných skupín pre verejné obstarávanie, interný audit, finančné riadenie a IT. 
Na základe odporúčania z listu audítora DG Enlargement sa v tomto období kládol dôraz na špecifikáciu kompetencií PAO vo vzťahu k orgánom na úrovni ministerstiev, ktoré sú zahrnuté do implementácie projektov PHARE. Presná špecifikácia kompetencií je jednou z podmienok na udelenie akreditácie. 
Na žiadosť Európskej komisie spracovali implementačné agentúry analýzu úspešnosti resp. neúspešnosti výberových konaní v rámci implementácie projektov PHARE, pričom dôraz sa kládol na tendrovú dokumentáciu schvaľovanú Delegáciou Európskej komisie. Súčasťou analýzy bolo definovanie opatrení, ktoré implementačné agentúry prijali na odstránenie zistených nedostatkov s cieľom zdokonaliť kvalitu predkladanej tendrovej dokumentácie.  
V zmysle záverov zo stretnutia High Level Working Group bola za mesiac február spracovaná a na EK zaslaná informácia o stave prípravy NF, implementačných agentúr, ako aj Národného koordinátora zahraničnej pomoci na verifikačný audit. Súčasťou tejto informácie boli upravené akčné plány vyššie spomenutých inštitúcií a zápisy z Riadiaceho výboru  EDIS PHARE.
Koncom marca oznámila Európska komisia príchod audítorov, ktorí vykonajú verifikačný  audit v termíne 19.4.-6.5.2004.
V rámci prípravy na verifikačný audit sa následne v mesiaci apríl uskutočnili koordinačné stretnutia, s cieľom zosúladiť finálne prípravy na audit a odstrániť posledné nezrovnalosti. Na stretnutiach zhodnotili všetky relevantné inštitúcie, že sú pripravené na verifikačný audit, a tým bola ukončená aj práca  štyroch pracovných skupín.
Dňa 19.4.2004 sa začal verifikačný audit na Národnom fonde a následne na implementačných agentúrach, Úrade vlády SR a štyroch ministerstvách (Ministerstvo hospodárstva SR, Ministerstvo vnútra SR, Ministerstvo životného prostredia SR, Ministerstvo spravodlivosti SR). Audit bol ukončený 6.5.2004. Na záverečnom stretnutí za účasti zástupcov všetkých relevantných inštitúcií zástupcovia EK informovali o predbežných poznatkoch z auditu a o následnom postupe. Najneskôr do šiestich týždňov obdrží NAO návrh audítorskej správy, na ktorú očakávajú zástupcovia EK pripomienky v priebehu dvoch týždňov. Po zapracovaní pripomienok predložia audítori EK finálnu správu relevantným inštitúciám EK na rozhodnutie o udelení, prípadne neudelení  akreditácie EDIS PHARE.

EDIS ISPA
_V _súlade _s _akčnými _plánmi _prijatými _v _rámci _procesu _zavádzania _systému _EDIS _v _programe _ISPA _implementačné _agentúry _a _Národný _fond _pokračovali _v _procese _odstraňovania _nedostatkov, _ktoré _boli _definované _v _III. _fáze _– _hodnotenie _zhody. _Zároveň _pokračuje _implementácia _úloh _vyplývajúcich _z _materiálu _Návrh _na _presun _kompetencie _ex-ante _schvaľovania _v _rámci _EDIS _z _EK _na _národné _inštitúcie _pre _program _PHARE, _ISPA _a _Prechodný _fond, _schváleného _uznesením _č. _1103/2003 _vo _všetkých _relevantných _inštitúciách. _S _cieľom _zhodnotiť _stav _prác _a _definovať _prípadné _problémy _sa _v _priebehu _mesiaca _január _2004 _uskutočnili _dve _koordinačné _stretnutia _implementačných _agentúr _programu _ISPA _a _Národného _fondu. _Záverom _týchto _stretnutí _bolo _rozšírenie _pracovnej _skupiny _pre _verejné _obstarávanie, _ktorá _pracuje _v _rámci _zavádzania _systému _EDIS  _v _programe _PHARE, _o _zástupcov _implementačných _agentúr _programu _ISPA.
V priebehu mesiaca december sa začal na NF MF SR realizovať kontrakt v rámci FM  EDIS ISPA – príprava Národného fondu pre plnenie funkcie Platobného orgánu pre KF. Kontrakt bol ukončený 7. februára 2004, kedy bol odovzdaný Návrh Manuálu vnútorných procedúr pre PO pre KF.
_V _priebehu _mesiaca _marec _2004 _sa _uskutočnila _misia _DG _Regio _vo _forme _dvojdňového _seminára _s _dotknutými _rezortmi, _kde _EK _predstavila _požiadavky _na  _pripravenosť _SR _na _implementáciu _štrukturálnych _fondov _a _Kohézneho _fondu _a _požiadavky _na _vyplnenie _Dotazníka _v _zmysle _čl. _5 _Nariadenia _EK _č. _1386/2002.
Dňa 15. marca 2004 NF obdržal revidovanú správu P-E International, ktorá realizovala audit zhody pre EDIS ISPA na NF. Audítori v tejto správe upravili nálezy týkajúce sa Národného fondu z poslednej správy (z pôvodných 6 na 5 hlavných nálezov). V súčasnosti je táto správa pripomienkovaná.
Dňa 22. marca 2004 sa začal realizovať externý audit (firma KPMG), cieľom ktorého je preveriť pripravenosť administratívnych štruktúr pre štrukturálne fondy a Kohézny fond na čerpanie povstupových fondov. Ukončenie externého auditu je plánované v mesiaci október 2004. Predmetom uvedeného auditu je aj posúdenie odstránenia hlavných nálezov, definovaných v správe P-E International. Hodnotiaca správa z auditu bude predložená v prvej polovici apríla 2004. 
V dňoch 26.-30.4.2004 sa uskutočnila audítorská misia EK, ktorá mala za cieľ posúdiť systém riadenia a kontroly pre projekty ISPA. Misia sa zamerala na 4 konkrétne ISPA projekty. Súčasne sa zamerala aj na odstránenie hlavných nedostatkov identifikovaných počas audítorskej misie DG Regio, ktorá sa uskutočnila v máji 2003. 

B. Situácia v oblasti prípravy na čerpanie štrukturálnych fondov a Kohézneho fondu 
 
1. Stav prípravy programových dokumentov a programových doplnkov

V súčasnosti sú všetky programové dokumenty podľa ktorých bude prebiehať financovanie projektov zo štrukturálnych fondov zo strany Európskej komisie schválené. Výnimku tvorí iba sektorový operačný program Poľnohospodárstvo a rozvoj vidieka (SOP PaRV), ku ktorému Európska komisia ešte  26. 2. 2004 poslala svoje pripomienky. Ide o riešenie otázky rómskej menšiny a životného prostredia. Prehľad termínov, v ktorých Európska komisia potvrdila ich prijateľnosť je uvedený v prílohe č. 2.

Odsúhlasením týchto dokumentov Európskou komisiou  sa technicky ukončilo programovanie programových dokumentov. 

Do 30. apríla 2004 monitorovacie výbory pre príslušné programové dokumenty  schválili doplnky programov. Prehľad termínov zasadnutí týchto výborov, na ktorých boli doplnky programov schválené je uvedený v prílohe č. 2.  K uvedenému termínu nebol schválený iba  doplnok  programu pre SOP PaRV.

Schválením programových dokumentov EK a doplnkov programov jednotlivými monitorovacími výbormi sa ukončí programovací proces skráteného programového obdobia na čerpanie štrukturálnych fondov na obdobie rokov 2004 – 2006. Obsah programovacích dokumentov môže byť upravený iba so súhlasom Európskej komisie resp. po obojstrannej dohode Európskej komisie a príslušného riadiaceho orgánu. 

V rámci Iniciatívy Spoločenstva (IS) EQUAL sa 7. 4. 2004 oficiálne ukončili negociácie medzi slovenskou stranou a EK. Programový doplnok IS EQUAL je spracovaný. V prípade programu INTERREG III A MVRR SR predložilo EK CIP týkajúcu sa slovensko-českej spolupráce.  

MVRR SR ako riadiaci orgán predložilo v závere marca EK revidovaný CIP týkajúci sa slovensko-českej spolupráce. Rovnako boli v apríli 2004 predložené riadiacimi orgánmi v Poľsku, Maďarsku a v Rakúsku revidované dokumenty CIP týkajúce sa spolupráce so SR. Podľa vyjadrenia EK nie je možné počítať so schválením dokumentov CIP skôr ako v závere mája /začiatkom júna 2004.

Stratégia SR pre Kohézny fond
Dňa 12. 3. 2004 bola na DG REGIO zaslaná Stratégia Slovenskej republiky pre Kohézny fond 2004-2006 doplnená na základe pripomienok DG REGIO zaslaných písomne. Pred odoslaním bolo zapracovanie týchto pripomienok prerokované dňa 4. 3. 2004 so zástupcami DG REGIO, MŽP SR, MDPT SR a MVRR SR. Listom zo dňa 28.4.2004 bolo oznámené ministrovi výstavby a regionálneho rozvoja, že EK odsúhlasila Stratégiu SR pre Kohézny fond na roky 2004-2006.“
 
2. Zasadnutia monitorovacích výborov (MV)
 
Prvé zasadnutie Národného monitorovacieho výboru pre CSF sa uskutočnilo dňa  24. 3. 2004.  V rámci programu zasadnutia bol schválený 2. podpredseda Národného monitorovacieho výboru pre CSF, ktorým sa stal predseda Košického samosprávneho kraja Rudolf Bauer. V ďalšej časti programu bol prezentovaný Rámec podpory spoločenstva a ostatné operačné programy na úrovni riadiacich orgánov, ktoré poskytli aktuálne správy o stave operačných programov ako aj programových doplnkov. Súčasťou programu bola aj krátka informácia o  príprave Národného rozvojového plánu na roky 2007-2013.  Ďalšie zasadnutie Národného monitorovacieho výboru pre CSF je naplánované koncom roka 2004.

	Dňa 22. marca 2004 zasadal aj monitorovací výbor SOP Priemysel a služby, ktorého členovia odsúhlasili doplnok programu. 

	Dňa 23. marca 2004 sa uskutočnilo v poradí už druhé zasadnutie monitorovacieho výboru  pre operačný program Základná infraštruktúra (OP ZI),  na ktorom okrem schválenia doplnku programu bola vyhodnotená uzávierka pilotného kola predkladania žiadostí o nenávratný finančný príspevok zo štrukturálnych fondov v rámci opatrenia 3.1 Budovanie a rozvoj občianskej infraštruktúry v regiónoch. 
Dňa 29.apríla 2004 sa uskutočnilo zasadnutie Monitorovacieho výboru pre SPD NUTS II Bratislava Cieľ 2.

Monitorovací výbor IS EQUAL zasadal v apríli. Zasadnutie monitorovacieho výboru pre SOP Ľudské zdroje sa uskutočnilo 30. marca 2004. Druhé zasadnutie monitorovacieho výboru pre JPD Cieľ 3 sa uskutočnilo 31. marca 2004, kde členovia odsúhlasili upravenú verziu doplnku JPD NUTS II Cieľ 3.  
Na zasadnutiach  všetkých monitorovacích výborov sa zúčastnili aj zástupcovia príslušných generálnych riaditeľstiev Európskej komisie. 

3. Koordinačné opatrenia 
 V rámci koordinácie prípravy na čerpanie a implementáciu štrukturálnych fondov a Kohézneho fondu pôsobí niekoľko pracovných skupín. Ide hlavne o: 

a)	Koordinačnú skupinu podpredsedu vlády SR pre európsku integráciu, ľudské práva a menšiny, zriadenú v súlade  s uznesením vlády SR č. 458/2003.   V rámci pracovných stretnutí konaných v priebehu mesiacov február a marec 2004 bol program zameraný  najmä na oblasti priebehu prípravy schém štátnej pomoci, zmlúv s konečným prijímateľom pomoci, plneniu harmonogramu zverejňovania výziev na predkladanie projektov a stavu príprav zavádzania ITMS. Súčasťou zasadnutí, ktoré sa pravidelne konajú jedenkrát v týždni sú aj otázky predvstupovej pomoci a Prechodného fondu. 
b)	Medziprogramový výbor  na koordináciu implementácie jednotných programových dokumentov NUTS II Bratislava Cieľ 2 a Cieľ 3, ktorý je určený na zosúladenie aktivít navzájom dopĺňajúcich sa v priestore, kde sa implementuje Cieľ 2. Dňa 25. marca 2004 sa uskutočnilo jeho zasadnutie, na ktorom  sa schválil štatút výboru a zvolil sa predseda a podpredseda výboru. Členovia výboru informovali o stave programových dokumentov a ich doplnkov, o schémach štátnej pomoci a národných programoch, o stave príprav výziev a prediskutovala sa aj implementácia programov z hľadiska ich vzájomného prepojenia.
c)	Pracovná komisia CSF pre rozvoj rómskych komunít – ide o novú pracovnú skupinu, ktorá vznikla z iniciatívy MVRR SR ako riadiaceho orgánu pre CSF. Bol vypracovaný štatút a dňa 24.marca 2004 bolo 1. zasadnutie komisie, ktorej sa zúčastnili i zástupcovia EK. Cieľom tejto špecializovanej medzirezortnej skupiny  je  postupovať v súlade s vládou schválenou Pozíciou Slovenskej republiky k Negociačnému mandátu Európskej komisie k Národnému rozvojovému plánu pre vyjednávanie CSF so zameraním na koordináciu efektívneho použitia prostriedkov zo štrukturálnych fondov tých  opatrení, pri ktorých  Slovenská republika deklarovala výrazné priame spojenie so zlepšením životných podmienok a sociálneho postavenia rómskych komunít (OP ĽZ, OP ZI, OP PaRV). Ďalším zámerom tejto skupiny je monitorovanie zabezpečenia efektívneho a účinného vynaloženia prostriedkov zo štrukturálnych fondov na rozvoj rómskej komunity. Komisia sa skladá zo zástupcov všetkých rezortov a zástupcov Úradu splnomocnenkyne vlády SR pre rómsku menšinu (úradu). Na základe požiadavky Ministerstva zdravotníctva SR bude komisia doplnená o zástupcu tohto rezortu.           Pri opatreniach, kde SR žiadala zvýšiť mieru intervencie zo 75% na 80% pre rozvoj rómskej komunity, bude potrebné stanovisko úradu ku každému projektu, ktorý podporí rozvoj rómskej komunity. Komisia bude zasadať minimálne 2x ročne a v prípade potreby.
d)	Zmiešaná expertná skupina IT MS pri CSF - je zložená zo zástupcov riadiacich orgánov a jej cieľom je koordinácia podkladov pre vybudovanie plne funkčného IT MS. 

4. Stav prípravy schém štátnej pomoci

Pre prípady, ak konečným prijímateľom pomoci je súkromná spoločnosť a viažu sa na ňu pravidlá štátnej pomoci, príslušné riadiace orgány a sprostredkovateľské orgány pod riadiacimi orgánmi  vypracovali schémy štátnej pomoci,  resp. schémy de minimis. Vo vzťahu k čerpaniu štrukturálnych fondov bolo celkovo vypracovaných 12 schém štátnej pomoci a 
7 schém de minimis. Prehľad vypracovaných schém štátnej pomoci a schém pomoci de minimis je uvedený v prílohe č. 3 a 4.  Schválené schémy štátnej pomoci boli  zverejnené  v Obchodnom vestníku.  Na základe prvých skúsenosti z  praktickej realizácie schémy pomoci de minimis na podporu rozvoja samostatnej zárobkovej činnosti a vzdelávania samostatne zárobkovo činných osôb vyplynula potreba aktualizovať a rozšíriť túto schému o ďalšie § zákona NR SR č. 5/2004.  

5. Stav prípravy interných manuálov
Vypracovanie vnútorných manuálov vyplynulo z úlohy B.4 uznesenia vlády SR č 848 z 10 septembra 2003. Preveriť kvalitu pripravenosti týchto manuálov boli poverení vnútorní audítori k 31. 1. 2004.  Závery z vykonaných vnútorných auditov na základe uznesenia vlády SR č. 423/2003, ktoré boli jednotlivými audítormi prezentované na koordinačnej porade u podpredsedu vlády SR pre európsku integráciu, ľudské práva a menšiny p. Csákyho,  jednoznačne ukázali na potrebu ich dopracovania  tak, aby obsahovali relevantné, dostatočné a detailné informácie o postupoch pre jednotlivé pozície a procesy. Keďže manuály sú pripravované pre výkon jednotlivých pracovných pozícií, je potrebné ich vypracovať aj v prípadoch, ak príslušné ministerstvá nemajú naplnené stavy zamestnancov. Ministerstvá, ktorá majú už spracovaný manuál budú musieť urobiť úpravy a doplnky v oblasti postupov pre monitorovanie pomoci  v súvislosti so zavádzaním nového ITMS.  Súčasťou interných manuálov by mal byť aj postup pre verejné obstarávanie, ktorý ponecháva na riadiacom orgáne právomoc rozhodnúť termíny vykonávania verejného obstarávania konečných prijímateľov. Tento postup je uvedený v prílohe č. 8. 

V porovnaní so stavom spracovania manuálov k 31. 1. 2004 a odporúčaniami  vnútorných audítorov je možné konštatovať nasledovné posuny, resp. stav  v dopracovaní interných manuálov:
Ministerstvo výstavby a regionálneho rozvoja  
Odbor riadenia pre CSF dopracoval interný manuál procedúr podľa odporúčaní internej audítorky v  marci 2004.   

Odbor riadenia operačného programu Základná infraštruktúra (OP ZI)  v rámci Agentúry na podporu regionálneho rozvoja vypracoval Manuál interných postupov pre riadiaci orgán pre OP ZI ešte v októbri 2003. Manuál interných postupov pre riadiaci orgán pre OP ZI je v súčasnosti predmetom pripomienkovania firmy KPMG, ktorá realizuje externý audit pripravenosti štruktúr na čerpanie finančných prostriedkov zo štrukturálnych fondov EÚ.

Odbor riadenia pre JPD 2 má manuál interných postupov v štádiu spracovania, dopĺňa sa podľa aktuálnych informácií. Zatiaľ neobsahuje interné postupy od pridelenia úlohy až po jej dokončenie s presným určením pracovníka zodpovedného za vykonanie úlohy, keďže riadiaci orgán pre JPD NUTS II Bratislava Cieľ 2 požaduje zvýšenie štátnozamestnaneckých miest. Manuál sa dopracováva v súlade s odporúčaniami vnútornej audítorky
Dokončenie interných manuálov pre implementáciu Kohézneho fondu  je podľa vyjadrenia MVRR SR viazané na schválenie Stratégie SR pre KF 2004-2006, uzavretie zmluvy medzi MDPT SR, MŽP SR a MVRR SR o delegovaní právomocí z RO na SO/RO a vyriešenie vnútornej organizačnej štruktúry RO KF. 
Platobná jednotka (PJ) na MVRR SR: druhá verzia interného manuálu platobnej jednotky bola pripravená k 31.1.2004. Manuál sa stále aktualizuje podľa aktuálneho vývoja a v súlade s odporúčaniami vnútorného audítora. 

Ministerstvo dopravy, pôšt a telekomunikácii SR 
K 29. 2. 2004 boli do auditovanej verzie interného manuálu zapracované odporúčania vnútorného audítora. Manuál sa postupne upravuje, najmä v zmysle vývoja  ITMS a rozdelenia právomocí medzi MDPT SR a MVRR SR, resp. MDPT SR a implementačnými orgánmi. Úprava manuálu nie je ukončená a návrh postupov je konzultovaný aj s vnútorným audítorom MDPT SR. 
Platobná jednotka na MDPT SR: Konečné verzie manuálov platobnej jednotky a sprostredkovateľského orgánu pre Kohézny fond  boli 15. marca predložené na platobný orgán pre ŠF ako aj na Národný fond. Manuály budú prepracované po podpísaní dohody medzi platobným orgánom a platobnou jednotkou  pre ŠF a dohody medzi NF-SOPO-IA SSC a ŽSR. 

Interný manuál po dopracovaní bude schvaľovaný  Koordinačným výborom MDPT  SR na čele s ministrom dopravy, pôšt a telekomunikácii SR.

Ministerstvo životného prostredia SR
V súčasnosti sa vnútorný manuál pre implementáciu priority č. 2 OP Základná infraštruktúra dopĺňa a konkretizuje najmä na základe vypracovanej smernice MŽP SR, ktorá podrobne upravuje postup v prípade žiadostí o poskytnutie nenávratného finančného príspevku zo štrukturálnych fondov. Do manuálu sa zároveň zapracúvajú aj požiadavky a usmernenia, vyplývajúce z nového zákona o verejnom obstarávaní.

V prípade interného manuálu SO/RO pre Kohézny fond bude konkretizovaný  na základe dohody na úrovni ministra výstavby a regionálneho rozvoja a ministra životného prostredia o delegovaní právomocí medzi RO a SO/RO pre Kohézny fond, ktorej uzavretie sa pripravuje. Pri jeho dopracovaní bude využitý manuál pre implementáciu projektov ISPA. 

Funkciu interného manuálu pre program INTERREG III B plní materiál „Mechanizmus riadenia Programu Iniciatívy Spoločenstva  INTERREG III B CADSES v SR“. Uvedený materiál špecifikuje jednotlivé kroky procesu riadenia CIP INTERREG III B CADSES na nadnárodnej aj národnej úrovni, ako aj zodpovednosti za ich uskutočnenie.

Platobná jednotka na MŽP SR: Finančné a platobné oddelenie IA EIP vypracovalo manuál vnútorných procedúr. Manuál bude dopracovaný v časti účtovníctvo hlavne po zavedení účtovného systému ISUF a monitorovacieho systému. 

Ministerstvo hospodárstva SR 
V rámci kompetencie MH SR boli odstránené nedostatky zistené vnútorným auditom a Manuál riadenia SOP bol dopracovaný v spolupráci s relevantnými inštitúciami  v súlade s uvedenými zisteniami a  v nadväznosti na aktualizáciu niektorých dokumentov tvoriacich súčasť manuálu. Niektoré časti manuálu nie sú v kompetencii MH SR ako napríklad oblasť IT monitorovacieho systému, z uvedeného dôvodu, bude potrebné aktualizovať príslušné časti manuálu v nadväznosti na usmernenia riadiaceho orgánu pre CSF. K 30. aprílu 2004 boli vnútornou audítorkou auditované aj všetky štyri sprostredkovateľské orgány pod riadiacim orgánom a zistené nedostatky budú postupne odstraňované. 

Ministerstvo práce, sociálnych vecí a rodiny SR
V rámci aktuálizácie interných manuálov pre riadiaci orgán pre SOP Ľudské zdroje a JPD NUTS II Bratislava Cieľ 3 boli ich upravené verzie predložené na schválenie ministrovi. Tieto verzie minister schválil podmienečne  s tým, že do jej obsahu musia byť zapracované pripomienky vnútornej audítorky. Finálnu verziu interného manuálu minister práce, sociálnych vecí a rodiny podpísal  31. marca 2004.  Interný manuál IS EQUAL je spracovaný, postúpený do pripomienkového konania.  Samostatnú časť manuálov tvorí manuál pre používanie znaku EK a loga Európskeho sociálneho fondu, ktorý bude slúžiť konečným prijímateľom. 

Ministerstvo školstva SR 
Interný manuál procedúr pre ESF a Vnútorný manuál procedúr platobnej jednotky MŠ SR sú v súčasnosti dokončené. Všetky zmeny vyplývajúce zo záverov vnútorného auditu boli zapracované. 
V súčasnosti sú manuály už schválené vedúcim služobného úradu Ministerstva školstva SR.
V zmysle záverov následného auditu z plnenia prijatých odporúčaní z vykonaného systémového auditu riadiacich a kontrolných mechanizmov na spracovanie ESF, ktorý poukázal na niekoľko nedostatkov v obidvoch manuáloch, sa v súčasnosti pracuje na ich odstránení.

Ministerstvo pôdohospodárstva SR
Odbor implementácie Pôdohospodárskej platobnej agentúry (ďalej len PPA) vypracoval Manuál pre spracovávanie projektov v rámci SOP PaRV vrátane prehľadných diagramov a  Základný  manuál  pre  SOP PaRV, v  ktorom  sú rozpracované všeobecné ustanovenia platné pre všetky manuály a opatrenia a rozpracovaný vnútorný kontrolný systém. Priebežne sú pripravované kontrolné listy. Vypracované manuály v súčasnosti posudzuje externý audit vykonávajúci akreditačnú previerku PPA a taktiež vnútorný audit PPA. Odporúčania vnútorného auditu RO boli dodržané. Interné manuály budú schválené Riadiacim orgánom v rámci udelenia akreditácie PPA. 

Ministerstvo financií SR 
Vnútorný manuál procedúr platobného orgánu pre štrukturálne fondy bol k 15. 3. 2004 upravený v zmysle zistení a odporúčaní vnútorného auditu z januára 2004 a predložený na posúdenie následného auditu v zmysle uznesenia vlády SR č. 200/2004, ktorý bol vykonaný v priebehu apríla 2004. V súčasnosti je vnútorný manuál predmetom externého auditu v zmysle uznesenia vlády SR č. 105/2004.

Platobný orgán pre KF, Odbor Národný fond pripravil akčný plán na odstránenie nedostatkov identifikovaných vnútorným auditom MF SR, ktorý sa uskutočnil v priebehu mesiaca január 2004. V priebehu mesiaca marec bol dopracovaný manuál vnútorných procedúr platobného orgánu pre KF, ktorý bol odovzdaný 15. apríla 2004 externým audítorom (firma KPMG).

V súlade úlohou B.2 uznesenia vlády SR č. 200/2004 bude na všetkých riadiacich orgánoch, sprostredkovateľských orgánoch pod riadiacim orgánom, platobných orgánoch,  sprostredkovateľských orgánoch pod platobným orgánom a platobných jednotkách vykonaný následný audit z plnenia prijatých odporúčaní z vykonaného systémového  auditu štruktúr zapojených do implementácie  štrukturálnych fondov a Kohézneho fondu, v ktorého rámci budú opätovne posudzované aj vnútorné manuály.  Zároveň  budú predmetom externého auditu KPMG, ktorý sa začal realizovať v marci (pozri ďalej časť „Externý systémový audit“).

6. Stav prípravy príručiek pre žiadateľov a  zmlúv s konečným prijímateľom pomoci
 
Na základe podkladov od jednotlivých riadiacich orgánov a sprostredkovateľských orgánov pod riadiacimi orgánmi je možné stav vypracovania a „stabilizovania“ týchto príručiek  rozdeliť do dvoch úrovní. V prípadoch,  ak ide o príručky pre konečných prijímateľov z verejného sektora,  tieto sú zo strany riadiacich orgánov pripravené. Ako príklad uvádzame MVRR SR, ktoré v súvislosti so zverejnením výzvy na predkladanie projektov vypracovalo štyri podrobné inštrukcie pre konečných prijímateľov pre každé podopatrenie opatrenia 3. 1. Lokálna infraštruktúra. Príručku pre verejný sektor spolu s návrhom zmluvy  má pripravené aj MŽP SR, MVRR SR pre JPD NUTS II Bratislava Cieľ 2. MPSVR SR okrem príručky pre konečného prijímateľa vypracovalo špeciálnu príručku pre najväčšieho konečného prijímateľa – Ústredie práce, sociálnych vecí a rodiny. Aj v prípade MH SR bola vypracovaná a zverejnená príručka pre žiadateľov z verejného sektora a zmluva o poskytnutí nenávratného finančného príspevku pre opatrenia 1.2. SOP Priemysel a služby – Podpora budovania a rekonštrukcia infraštruktúry. 

V priebehu apríla 2004 boli ukončené práce na vypracovaní príručiek, ktoré sú určené pre súkromný sektor a tvoria prílohy schém štátnej pomoci. 

Vzhľadom na zvýšenie počtu administratívnych kapacít riadiaceho orgánu pre OP ZI            o 8 zamestnancov (v súlade s uznesením vlády SR č. 328/2004) sa urýchlil proces prípravy príručky pre konečného prijímateľa pomoci (KPP) pre opatrenia 3.2, 3.3 a 3.4. Finálna verzia Príručky pre KPP pre opatrenie 3.2 bude pripravená do 15.6.2004, pre opatrenia 3.3 a 3.4 do 15.8.2004.

V rámci návrhu zmluvy s konečným prijímateľovom/príjemcom pomoci bude upravený text zmluvy  v častiach, týkajúcich sa vedenia účtov konečných prijímateľov  pomoci a zakotvenia spolupráce riadiaceho orgánu s bankou v prípadoch, ak  projekt konečného príjemcu bude úverovaný. 

MP SR má svoje príručky vypracované len v pracovnej verzii, ktoré budú  definitívne až po schválení programového doplnku monitorovacím výborom pre SOP PaRV. 

7. Zverejňovanie výziev na predkladanie projektov 

Rada vlády SR pre regionálny rozvoj na svojom zasadnutí dňa 20. 1. 2004 prerokovala materiál „Harmonogram výziev na predkladanie projektov na základe príslušných operačných programov“, ktorý predkladal minister výstavby a regionálneho rozvoja. Podľa tohto plánu Ministerstvo dopravy, pôšt a telekomunikácii SR  nebude uverejňovať výzvy na predkladanie projektov, keďže v každom opatrení Priority č. 1 OP ZI bude iba jeden konečný prijímateľ a síce subjekt podriadený MDPT SR (Železnice SR, Slovenská správa ciest, Slovenská správa letísk). Súhlas s týmto postupom vyjadril aj podpredseda vlády SR p. Csáky v liste č. 4283/03 – CSY/LG zo dňa 30. 9. 2003. 

Predbežný návrh zverejňovania výziev  bol v priebehu mesiaca február/marec niektorými riadiacim orgánmi upravený. Medzi hlavné dôvody posunu zverejnenia výziev patrí hlavne skutočnosť, že 
-	schémy štátnej pomoci nie sú ešte odsúhlasené EK a bez ich schválenia nie je možné spustiť ich zverejnenie
-	predĺženie technických rokovaní s EK k doplnkom programu (MŽP SR a MVRR SR)
-	prebiehali modifikácie dokumentov spoločných pre všetky operačné programy ako napr.  žiadosť, osnova projektu.

Stav zverejňovania výziev podľa jednotlivých programových dokumentov tvorí prílohu č. 5.  

V súvislosti so zverejnením prvých výziev na predkladanie projektov uvádzame nasledovne: 
Operačný program Základná infraštruktúra
Ministerstvo výstavby a regionálneho rozvoja SR v rámci priority 3 Lokálna infraštruktúra zverejnilo 19. januára 2004 výzvu na predkladanie projektov s uzávierkou prvého uvádzacieho kola 1. marca 2004. Riadiaci orgán pre OP ZI bude žiadosti zbierať priebežne s tým, že uzávierka predložených žiadostí bude pred cyklom hodnotenia. Termín uzávierky bude uvedený na internetovej stránke MVRR SR. Jednotlivé obdobia so môžu presúvať na základe množstva žiadostí zaslaných na riadiaci orgán OP ZI. Pracovná skupina bude vyberať zo žiadostí, ktoré budú spracované k určitému termínu pred jej zasadnutím.
V rámci 1. kola bolo na riadiacom orgáne zaregistrovaných 537 žiadostí v nasledovnej štruktúre: 
Podopatrenie 3.1.1: Budovanie a rozvoj školskej infraštruktúry			383
Podopatrenie 3.1.2: Budovanie a rozvoj zdravotníckej infraštruktúry		  47
Podopatrenie 3.1.3: Budovanie a rozvoj sociálnej infraštruktúry			  30
Podopatrenie 3.1.4: Budovanie a rozvoj kultúrnej infraštruktúry			  77

Rozdelenie prijatých projektov podľa samosprávnych krajov je nasledovné: 
Sam. kraj: | BB | KE | NR | PO | TN | TT | ZA

Počet 
projektov:

70

48

128

111

59

54

67

Perc.
zastúpenie:

13,035%

8,938%

23,836%

20,67%

10,987%

10,056%

12,477%

Dňom 2. 3. 2004 sa začalo hodnotenie žiadostí. Všetky žiadosti, ktoré boli doručené na riadiaci orgán po termíne 1. 3. 2004, boli zaradené do ďalšieho kola. Rozhodujúci je dátum na poštovej pečiatke. Uzávierka druhého kola predkladania žiadostí bola 23. 4. 2004. 

Dňa 23.4.2004 riadiaci orgán pre OP ZI uzavrel druhé kolo prijímania žiadostí o nenávratný finančný príspevok zo štrukturálnych fondov EÚ v rámci výzvy na predkladanie žiadostí z 19.1.2004 pre opatrenie 3.1 – Budovanie a rozvoj občianskej infraštruktúry v regiónoch (OP ZI).

Výsledky druhého kola prijímania žiadostí

Počet obdržaných projektov spolu k 23.4.2004: | 354
Podopatrenie 3.1.1: | 216
Podopatrenie 3.1.2: | 25
Podopatrenie 3.1.3: | 20
Podopatrenie 3.1.4: | 93

Zastúpenie podľa samosprávnych krajov:

VÚC | BB | KE | NR | PO | TN | TT | ZA

Počet 
projektov:

32

43

56

79

46

33

55

Perc.
zastúpenie:

9,04%

12,15%

15,82%

22,32%

13%

9,32%

15,54%

Regionálne zastúpenie podľa podopatrení:

VÚC

Počet projektov
celkom

Podopatrenie
3.1.1

Podopatrenie
3.1.2

Podopatrenie
3.1.3

Podopatrenie
3.1.4

BB | 32 | 19 | 2 | 1 | 10
KE | 43 | 25 | 6 | 1 | 11
NR | 56 | 25 | 4 | 4 | 23
PO | 79 | 45 | 7 | 4 | 23
TN | 46 | 38 | 2 | 6 | 10
TT | 33 | 24 | 2 | 1 | 6
ZA | 55 | 40 | 2 | 3 | 10
Spolu: | 354 | 216 | 25 | 20 | 93

a)	Ministerstvo životného prostredia SR
Dňa 19. 3. 2004 bola vyhlásená výzva na predkladanie žiadostí o nenávratný finančný príspevok zo štrukturálnych fondov  pre opatrenie 2.1. Zlepšenie a rozvoj infraštruktúry na ochranu a racionálne využívanie vôd, ktoré je určené  konečným prijímateľom iba z verejného sektora. Výzvy pre ďalšie opatrenia v rámci priority Environmentálna infraštruktúra budú vyhlásené po schválení schém štátnej pomoci EK v Bruseli.     
MŽP SR bude zverejňovať výzvu na predkladanie projektov o poskytnutie nenávratného finančného príspevku pre prioritu 2 Environmentálna infraštruktúra v rámci operačného programu Základná infraštruktúra jedenkrát ročne. Žiadosti o poskytnutie nenávratného finančného príspevku bude možné predkladať priebežne počas celého roka, pričom ich hodnotenie sa uskutoční minimálne raz za štvrť roka. Na začiatku nového kalendárneho roka bude výzva zopakovaná.

Pre ostatné operačné programy k 31. 3. 2004 neboli zverejnené výzvy na predkladanie projektov. Napriek tomu MH SR v rámci SOP Priemysel a služby zahájilo dňa 1. 4. 2004 realizáciu  projektu „Podpora propagácie cestovného ruchu a vybudovanie Národného jednotného informačného systému cestovného ruchu“ v rámci opatrenia 2.3 Podpora propagácie cestovného ruchu a tvorby informačného systému SOP PS. Tento projekt bol konzultovaný Európskou komisiou.  V rámci  SOP Ľudské zdroje a JPD NUTS II Bratislava Cieľ 3 bola postupne spustená implementácia tzv. národných projektov, ktoré sú implementované Ústredím práce, sociálnych vecí a rodiny a sú prepojené na zákon NR SR č. 5/2004 o službách zamestnanosti.   

V prípade čerpania Kohézneho fondu sa projekty priebežne predkladajú na schválenie Európskej komisii v súlade s časovým harmonogramom uvedeným v Stratégii SR pre Kohézny fond 2004 – 2006. 

8. IT monitorovací systém
          
K 30. aprílu 2004 mali všetci používatelia informačného systému IRIS zabezpečený prístup do tzv. ostrej verzie IRIS, ktorá slúži pre registráciu reálnych údajov o žiadostiach a projektoch. Do tohto systému boli k uvedenému dátumu vložené údaje tzv. národných projektov za SOP Ľudské zdroje. Registrácia údajov žiadostí predložených v rámci výzvy  na opatrenie 3. 1. Budovanie a rozvoj občianskej a sociálnej infraštruktúry za sektorový operačný program Základná infraštruktúra začala po dohode MVRR SR a riešiteľov ITMS už v rámci skúšobného riešenia plnej verzie ITMS. Ostatné riadiace orgány ostrú verziu IRIS nevyužívajú v dôsledku absencie reálnych projektov čerpajúcich štrukturálne fondy EÚ.  
Realizácia projektu ITMS prebieha v súlade s predloženou Vstupnou správou (Inception Report), ktorá bola schválená Riadiacim výborom pre IT monitorovací systém dňa 17. januára 2004. Na základe schválenej Vstupnej správy je dodávateľ povinný v pravidelných mesačných intervaloch predkladať Pokrokové správy (Interim Report), ktoré následne schvaľuje Riadiaci výbor. Prvá Pokroková správa bola schválená na zasadnutí Riadiaceho výboru dňa 25. 2. 2004. Predmetom tohto stretnutia bolo, okrem schválenia Pokrokovej správy, aj otázka nevyriešeného prepojenia jednotlivých systémov. Ide o prepojenie ITMS, Rozpočtového informačného systému, Štátnej pokladne a IS účtovania fondov. Riadiaci výbor podmienečne odsúhlasil pozmeňujúci návrh MF SR podľa ktorého  prepojenia ITMS s uvedenými systémami budú sprostredkované prostredníctvom IS účtovania fondov. Podmienkou je premietnutie pripomienok riešiteľov ITMS do riešenia úlohy prepojení systémov a taktiež písomne deklarovanie záruky funkčnosti prepojení poskytnutých riešiteľom ITMS od štatutárneho zástupcu MF SR, ako gestora informačných systémov IS ŠP, RIS a IS účtovníctva fondov.
Z hľadiska vecného naplnenia harmonogramu riešenia ITMS možno skonštatovať, že do 27. 2. 2004 bol skompletizovaný design systému, dátový model (bez prepojení) a celkový rámec systému. 

Jedným z problémov, ktorý negatívne vplýva na harmonogram vývoja softvérového riešenia ITMS je oneskorené poskytnutie zastabilizovaných zásadných dokumentov zo strany riadiacich orgánov ako súhrnná žiadosť a prílohy žiadosti, žiadosť o platbu, výberové kritéria, indikátory. Uvedené materiály  boli skompletizované až ku dňu 27.2.2004 s výnimkou INTERREGu IIIA, kde sa predpokladá definitívna verzia požadovaných materiálov až o približne 2 mesiace, vzhľadom k potrebe zosúladenia ich obsahovej náplne so všetkými partnerskými krajinami, t.j. ČR, Rakúskom, Maďarskom a Poľskom. 
Okrem predloženia materiálov neboli doteraz poskytnuté rozhodujúce stanoviská v niektorých pracovných postupoch (stavy pre finančné riadenie, periodicity sledovania indikátorov, váhové hodnoty výberových kritérií) aj vzhľadom ku objektívnej skutočnosti, že mechanizmy poskytovania pomoci sa doteraz prehodnocujú.
Vzhľadom na  uvedený vývoj sa riešitelia rozhodli prevziať iniciatívu v tom zmysle, že predložili riadiacim orgánom na pripomienkovanie Detailnú špecifikáciu ITMS, vychádzajúcu z doteraz dodaných podkladov a zorganizovali na 3. 3. 2004 stretnutie rozšírenej expertnej zmiešanej skupiny ITMS k prezentácii a diskusii k tomuto materiálu. Na základe predložených 126 pripomienok zo strany riadiacich orgánov bola dopracovaná Detailná špecifikácia ITMS verzia 1.1. schválená 24. 3. 2004 reprezentantmi kľúčových užívateľov, t.j. MVRR SR a MF SR. Zasadnutie Riadiaceho výboru pre ITMS dňa 15. 3. 2004 odsúhlasilo priebeh vývoja ITMS.
V priebehu mesiaca február bola v rámci riešenia bezpečnostného projektu ITMS posudzovaná citlivosť údajov obsiahnutých v ITMS. Výsledkom vyhodnotenia sú nasledovné zistenia: Systém ITMS nie je vzhľadom na Vyhlášku NBÚ č. 432/2001 Z. z. identifikovaný ako systém, ktorý spracúva utajované skutočnosti. Pri analýze  modelu ITMS, ako i formulára žiadosti o poskytnutie nenávratného finančného príspevku riešiteľ bezpečnostného projektu zistil, že sa v nich nenachádzajú osobné údaje v zmysle zákona č. 428/2002 Z. z. o  ochrane osobných údajov, keďže všetky údaje, ktoré sa nachádzajú v týchto dokumentoch,  sú verejne prístupné (napr. v obchodnom registri). Predmetom obchodného tajomstva podľa zákona č.513/1992  môžu byť informácie uvedené v konkrétnom projekte v prípade, že ich takto označí vlastník projektu (žiadateľ pomoci). V tomto prípade je potrebné uvedené informácie chrániť v súlade s Obchodným zákonníkom. Vzhľadom na skutočnosť, že podrobný obsah projektov nie je priamo zaznamenávaný do IS a zaznamenávané sú len základné informácie a ukazovatele projektu, ktoré nie sú predmetom obchodného tajomstva, možno konštatovať, že údaje v ITMS sú v súlade s uvedeným zákonom. 
V priebehu marca bola po sérii spoločných zasadnutí vyriešená otázka alternatívneho napojenia užívateľov ITMS na centrálne databázy ITMS prostredníctvom vládnej siete GOVNET. 
Dňa 25. marca 2004 na svojom zasadnutí bola Rada vlády SR pre informatiku oboznámená o stave prác na projekte ITMS a akceptovala priebeh nasadzovania ITMS do prevádzky prostredníctvom prístupu cez vládnu sieť GOVNET. 
V dňoch 19. 4 – 29. 4. 2004 prebehol prvý cyklus školení používateľov ITMS, v rámci ktorého bolo vyškolených 240 používateľov. Súčasne bola na internetovej stránke MVRR SR dňa 29. 4. 2004 vystavená Príručka ITMS. 
Testovanie konečnej verzie ITMS malo tri fázy:
1.	Funkčné testovanie –vykonávané na MVRR SR a pozostávalo z testovania procesov registrácie žiadostí využívaním ostrých dát vkladaním žiadostí v rámci výzvy na opatrenie 3. 1. Budovanie a rozvoj občianskej a sociálnej infraštruktúry. Tento proces začal 14. 4. 2004 a trval do 30. 4. 2004. 
2.	Pilotné testovanie na servri DataCentra prístupnom cez KTI v dňoch 26.4-30.4.2004 pozostávalo v overovaní funkčnosti  expertmi menovanými všetkými ministerstvami a zástupcami kľúčových používateľov, t.j. CSF a PO. 
3.	Výukové testovanie, ktoré bude prebiehať od 11. 5. 2004 do 31. 8. 2004 na záložnom testovacom servri. 

   
9. Realizácia komunikačného akčného plánu riadiacich orgánov

Rámec podpory spoločenstva
V rámci realizácie komunikačného akčného  plánu riadiaceho orgánu pre Rámec podpory spoločenstva, ktorý sa realizuje v súlade s uznesením vlády SR č. 568/2003, pôsobí Informačné centrum  „Štrukturálne fondy pre Slovensko“ so sídlom na MVRR SR na  Špitálskej ulici (každý deň od 9,00 – 17.00 hod, v piatok od 9.00 hod – 15.00 hod.  V rámci centra sú dostupné aktuálne, komplexné a detailné informácie o štrukturálnych fondoch, operačných programoch i kontakty na riadiace orgány zodpovedné za príslušné operačné programy, všetky regionálne informačné centrá zapojené do Integrovaného informačného systému. 

Počas sledovaného obdobia február – marec prebiehali v jednotlivých regiónoch Slovenska  školenia  zamerané na posilnenie informovanosti verejnosti v oblasti čerpania štrukturálnych fondov a Kohézneho fondu, realizovala sa výroba TV relácií,  DTP prác pre informačné aktivity pre štrukturálne fondy, vývoj informačného portálu a web stránky Štrukturálne fondy pre Slovensko. Prvé relácie majú byť odvysielané v júni/septembri 2004. Aktualizovaná brožúra „Aby európske fondy slúžili Slovensku II“ vyšla v reedícii.  Tieto aktivity sa financujú s podporou predvstupovej pomoci PHARE.  

 „Vývoj informačného portálu a web stránky Štrukturálne fondy pre Slovensko"– stránku v testovacej etape nájdete na adrese www.strukturalnefondy.sk. Ostrá prevádzka stránky je naplánovaná od začiatku júna 2004. Navyše samostatnú internetovú stránku www.esf.gov.sk pre Európsky sociálny fond má vytvorené MPSVR SR.“

Na základe spracovaných podkladov od jednotlivých riadiacich orgánov možno konštatovať, že otázke publicity je venovaná dostatočná pozornosť. Medzi najčastejšie aktivity realizované jednotlivými riadiacimi a sprostredkovateľskými orgánmi patria: 
a.	školenia, semináre odbornej verejnosti
b.	účasť na výstavách
c.	príprava a vydávanie publikačných materiálov
d.	príprava a vydanie programových dokumentov, formulárov žiadosti, príručiek pre konečných prijímateľov 
e.	aktuálizácia resp. tvorba špecializovaných internetových stránok,
f.	inzercia v tlači, účasť na reláciách  v elektronických médiách
g.	zverejňovanie záverov monitorovacích výborov v médiách.
h.	osobné poskytovanie poradenstva (MPSVR SR každý pondelok od 9.00 – 14.00 hod)

Nadväzne na zverejnenie výzvy pre Prioritu č. 3 riadiaci orgán v dňoch 3. – 12. februára 2004 uskutočnil v spolupráci s tímom technickej asistencie podrobné školenia zamerané pomoc pri vypĺňaní a predkladaní žiadostí na úradoch siedmich samosprávnych krajov. 

V súvislosti so zverejnením výzvy MH SR dňa 7. 4. 2004 na predkladanie projektov v rámci opatrenia 1.2, určeného pre verejný sektor pod dohľadom ministerstva sú  organizované odborné školenia s touto tematikou pre informačné centrá prvého kontaktu a následne pre potenciálnych záujemcov o čerpanie prostriedkov zo ŠF EU. Taktiež budú príslušnými sprostredkovateľskými orgánmi pripravené súvisiace propagačné materiály. Dňa 7. 4. bola výzva  zverejnená v denníkoch Pravda, Hospodárske noviny a 13. 4. 2004 v Obecných novinách, ktoré boli rozoslané  ZMOS-om  v rámci vytvoreného komunikačného systému miestnej samosprávy na jeho kontaktné miesta. 

V mesiaci február MPSVR SR uskutočnilo 8 regionálnych odborno-konzultačných stretnutí za účasti miestnej a regionálnej odbornej verejnosti a dva semináre o výmene skúseností z čerpania Európskeho sociálneho fondu v Škótsku za účasti zahraničných expertov. 

10. Stav prípravy finančného riadenia štrukturálnych fondov a Kohézneho fondu

V priebehu mesiaca marec platobný orgán pre štrukturálne fondy MF SR zapracovával pripomienky platobných jednotiek k návrhu dohody o spolupráci medzi platobným orgánom a platobnými jednotkami. V apríli 2004 bol jednotlivým platobným jednotkám zaslaný návrh dohody o spolupráci pri imlementácii jednotlivých fondov so zapracovanými pripomienkami. Prvá dohoda o spolupráci bola podpísaná dňa 30. 4. 2004 s platobnou jednotkou Ministerstva práce, sociálnych vecí a rodiny SR, so všetkými ostatnými platobnými jednotkami je dohoda pripravená na podpis začiatkom mája 2004.
V rámci prípravy finančného riadenia štrukturálnych fondov ďalej platobný orgán pracoval na úprave žiadostí o platbu, aktualizácii podkladov do zmlúv s KP/PP ohľadom osobitného účtu a vymáhania prostriedkov v prípade porušenia rozpočtovej disciplíny, ako aj príručiek riadiacich orgánov pre KP/PP.
Ministerstvo financií aj v priebehu sledovaného obdobia pokračovalo v realizácii stretnutí s platobnými jednotkami. V nadväznosti na závery posledného stretnutia s platobnými jednotkami, ktoré sa konalo dňa 29.4.2004 je nevyhnutné splnomocniť ministra financií SR na schvaľovanie prípadných zmien a doplnení Koncepcie systému finančného riadenia štrukturálnych fondov. Uvedený materiál (schválený uznesením vlády SR č. 1008/2003) podrobne stanovuje systém finančného riadenia štrukturálnych fondov pre všetky zúčastnené inštitúcie, jeho ďalšie úpravy sú však vzhľadom na neustály vývoj systému nevyhnutné (napr. formuláre žiadostí, finančné toky, číselník kódov, terminológia, atď.), a schvaľovanie jeho aktuálnych zmien by pre vládu SR bolo neúnosné.
V súlade s Koncepciou finančného riadenia Kohézneho fondu, ktorá bola schválená uznesením vlády č. 946 z roku 2003, boli Národným fondom MF SR vypracované návrhy dohody o implementácii projektov KF medzi platobným orgánom, sprostredkovateľským orgánom pod platobným orgánom a implementačným orgánom. V mesiaci marec bola MŽP SR a MDPT SR odsúhlasená finančná dohoda medzi PO, SOPO a IO. 
Platobný orgán pre KF požiadal zapracovať dodávateľa (ITMS) workflow pre projekty ISPA do Monitorovacieho systému pre štrukturálne fondy a Kohézny fond. Po zapracovaní workflow do dokumentu Detailná špecifikácia IT monitorovacieho systému bude verzia 1.1 tohto dokumentu schválená.
V priebehu mesiaca marec bola vypracovaná a zaslaná na Centrálny kontaktný útvar OLAF pre SR na odsúhlasenie záverečná verzia smernice pre predchádzanie, hlásenie a riešenie irregularít – KF.

 11. Stav prípravy v oblasti finančnej kontroly a vnútorného auditu
V mesiacoch február - marec odbor metodiky finančnej kontroly a vnútorného auditu MF SR analyzoval výkazy a správy o výsledkoch finančnej kontroly za orgány verejnej správy /cca 5 000 kusov/ a správy o výsledkoch vnútorného auditu za ústredné orgány za rok 2003. Datacentrum elektronicky spracovalo výkazy a odbor vypracoval Súhrnnú správu o výsledkoch finančnej kontroly a vnútorného auditu. MF SR túto správu predkladá na rokovanie vlády SR spolu s návrhom štátneho záverečného účtu za rok 2003. 
V priebehu mesiaca marec bol ukončený Manuál I. úrovne finančnej kontroly INTERREG IIIC a  práce na Manuáli I. úrovne finančnej kontroly INTERREG IIIA, IIIB sú v záverečnej fáze. V súlade s prioritami odboru metodiky finančnej kontroly a vnútorného auditu MF SR na rok 2004   bola aktualizovaná Príručka na vykonávanie vnútorného auditu a rozšírená bola o postup realizácie audítorskej akcie. Aktualizovaný bol aj Etický kódex vnútorného audítora a Charta vnútorného auditu a bola vypracovaná Príručka na vykonávanie auditu systémov riadenia a kontroly štrukturálnych fondov a Kohézneho fondu. Tieto materiály boli uverejnené vo Finančnom spravodajcovi MF SR č. 4/2004. Rozpracovaná je Príručka na vykonávanie vnútorného auditu verejného obstarávania.
Odbor metodiky finančnej kontroly a vnútorného auditu MF SR podľa Plánu práce vlády SR na rok 2004 predložil na Úrad vlády SR dňa 29.3.2004 "Koncepciu vzdelávania vnútorných audítorov a finančných kontrolórov“. Dokument schválený uznesením vlády SR č. 290 zo dňa 15. apríla 2004 predstavuje komplexný systém permanentného vzdelávania a certifikácie zamestnancov, ktorí pracujú v oblasti finančnej kontroly a vnútorného auditu.

Vzdelávanie
V rámci twinningového projektu SR 0109-01 – Verejná vnútorná finančná kontrola sa    na Ministerstve financií SR uskutočnili:
-  v dňoch 9. – 11. februára  2004 školenie „Finančné riadenie a finančná kontrola EF“,
-  v dňoch 12. – 13. februára  2004 školenie „Finančné riadenie a finančná kontrola EF“,    
- v dňoch 1. – 2. marca 2004 školenie „Kontrola oprávnenosti výdavkov v rámci ERDF   a programov INTERREG“, 
- študijná cesta do Švédska v dňoch  8. - 13. marca 2004 zameraná na vnútorný audit
-  v dňoch 1.- 2.apríla 2004 konzultácie k certifikácii na Národnom fonde
-  v dňoch 19.- 20. apríla 2004 školenie k auditu informačných technológií
Dňa 11. februára 2004 sa v zmysle uznesenia vlády SR č. 997/2003 bod B.2. uskutočnila na Ministerstve financií SR inštruktáž k "Postupom pre finančnú kontrolu štrukturálnych fondov a Kohézneho fondu“.

V dňoch 25. – 26. 3. 2004 EK v spolupráci s Úradom vlády SR a MF SR  zrealizovala školenie viac ako 100 odborných pracovníkov v oblasti vnútorného auditu, kontroly, oprávnenosti výdavkov. 
MF SR zabezpečilo  v dňoch 19. 4.- 23.4., 3.5.- 7. 5. 2004 na Inštitúte pre verejnú správu kurz „Finančná kontrola“ pre 41 účastníkov, ktorí po úspešnom absolvovaní získajú certifikát s celoštátnou platnosťou.

12. Stav prípravy administratívnych kapacít vo vzťahu k minimálnym  kritériam rozšíreného decentralizovaného implementačného systému

Príprave administratívnych kapacít je stále potrebné venovať zvýšenú pozornosť tak z kvantitatívneho, ako aj kvalitatívneho hľadiska Vláda SR v roku 2004 schválila viaceré materiály, ktoré riešia problematiku budovania administratívnych kapacít. Vláda SR na základe odporúčania Ministerskej rady vlády SR pre záležitosti EÚ dňa 28. januára 2004 uznesením č. 80/2004 schválila materiál „Zoznam pracovných miest v štátnej a verejnej službe, ktorých sa týka problematika zlepšenia odmeňovania v nadväznosti na uznesenie vlády SR č. 849 z 10. 9. 2003“. Na základe uvedeného materiálu bude zlepšené odmeňovanie zamestnancov pracujúcich v oblasti fondov EÚ mesačne o 7017,- SK na osobu. Uvedený materiál sa týka vybraných 968 pracovných miest. Aktuálny stav administratívnych kapacít k 31.3.2004 zachytáva tabuľka v prílohe č.7.

V súlade s uznesením vlády SR č. 105/2004 B.7 bol na rokovaní vlády  SR  dňa 15. 4. 2004 bol prerokovaný a schválený materiál Využitie limitovanej technickej asistencie na refundáciu oprávnených výdavkov a použitie refundovaných prostriedkov, ktorý sa zaoberá analýzou a požiadavkami na zvýšenie  administratívnych kapacít vo vzťahu k zabezpečeniu činnosti spojených s čerpaním štrukturálnych fondov a Kohézneho fondu.  Tento materiál bude v prípade potrieb prehodnotený nadväzne na závery externého auditu.  
Jednou z požiadaviek na kvalitnú prípravu administratívnych kapacít je aj zabezpečenie školení a vzdelávaní pre zamestnancov na všetkých úrovniach. V rámci projektu „Technická asistencia pre vybudovanie kapacít relevantných partnerov zapojených do programovania a implementácie štrukturálnych fondov“ financovaného z PHARE 2001, prebiehajú pod vedením MVRR SR postupne školenia pre jednotlivé RO, SO, PO a PJ a monitorovacie výbory; pričom zamestnanci RO pre CSF/odboru riadenia pre CSF sú školení samostatne v rámci projektu „Technická asistencia pre štandardizovanie a konsolidovanie činností a procedúr RO pre CSF“.
Okrem toho MH SR, MPSVR SR, MP SR vypracovalo plán školení vlastných zamestnancov a školení svojich sprostredkovateľských orgánov.  
13. Externý systémový audit
V zmysle úlohy B.3 uznesenia vlády SR č. 105/2004 Ministerstvo financií SR dňa 9. marca 2004 uzatvorilo zmluvu so spoločnosťou KPMG Slovensko, s.r.o. na vykonanie externého systémového auditu, ktorý sa týka všetkých riadiacich orgánov, sprostredkovateľských orgánov pod riadiacim orgánom, implementačných orgánov, platobných orgánov, sprostredkovateľských orgánov pod platobným orgánom, platobných jednotiek, útvarov finančnej kontroly, útvarov vnútorného auditu, ako aj orgánu vydávajúceho prehlásenia o ukončení pomoci pre štrukturálne fondy a Kohézny fond.
Projekt externého systémového auditu sa realizuje v termíne od 22. marca 2004 do 15. októbra 2004 v troch základných etapách:
•	vykonanie externého systémového auditu pripravenosti riadiacich a kontrolných systémov príslušných inštitúcií na implementáciu štrukturálnych fondov, Kohézneho fondu a Iniciatív ES do 23. júna 2004 – realizuje KPMG Slovensko s.r.o.,
•	odstránenie nedostatkov identifikovaných v I. etape do 31. augusta 2004 – realizuje každá inštitúcia vo vlastnej réžii,
•	preverenie odstránenia nedostatkov na príslušných inštitúciách počas II. etapy do        15. októbra 2004 – realizuje KPMG Slovensko.

Záver 

V materiáli „Správa o pripravenosti SR na čerpanie predvstupových nástrojov, Kohézneho fondu a štrukturálnych fondov k 31. januáru 2004“, ktorý vláda SR schválila uznesením č. 200/2004 bol aj návrh  opatrení na zabezpečenie čerpania štrukturálnych fondov a Kohézneho fondu v zmysle záverov  vnútorných auditov vykonaných na ministerstvách v zmysle uznesení  vlády SR č. 423/ 2003 a č. 1111/2003. Tieto opatrenia na základne stanovísk jednotlivých rezortov sa priebežne počas sledovaných mesiacov február  - marec postupne zapracovávali v súlade s návrhmi vnútorných audítorov. Keďže závery vnútorných audítorov z následných vnútorných auditov budú zverejnené až po 15. apríli, vyhodnotenie odporúčaní bude spracované v mesačnej správe za mesiac apríl 2004. 

V súvislosti s prechodom procesu programovania do implementačnej fázy programového obdobia rokov 2004 – 2006 je potrebné urýchlene vykonať nasledovné kroky:

1.	dopracovať príručky pre prijímateľov pomoci a ukončiť schvaľovací proces Úradom pre štátnu pomoc; pre zabezpečenie splnenia tejto úlohy budú tieto príručky a návrhy zmlúv písomne predložené sekretariátu Rady vlády pre regionálny rozvoj a dohľad nad štrukturálnymi operáciami a Ministerstvu výstavby a regionálneho rozvoja, riadiacemu orgánu pre Rámec podpory Spoločenstva do 21. 5. 2004;
2.	dopracovať vnútorné manuály všetkých úrovniach riadenia, implementácie, kontroly a auditu; 
3.	vypracovať plnú moc Ministerstva práce, sociálnych vecí a rodiny SR na Ministerstvo školstva SR ako sprostredkovateľský orgán pod riadiacim orgánom; uzavrieť dohodu o delegovaní právomoci z riadiaceho orgánu na sprostredkovateľský orgán pod riadiacim orgánom medzi MVRR SR ako RO a MŽP SR a MDPT SR ako sprostredkovateľskými orgánmi pod riadiacim orgánom pre Kohézny fond; 
4.	priebežne sledovať stav zverejňovania výziev a čerpania rozpočtu na rok 2004 a priebežne informovať Radu vlády SR pre regionálnu politiku a dohľad nad štrukturálnymi fondmi a Ministerstvu výstavby a regionálneho rozvoja, riadiacemu orgánu pre Rámec podpory Spoločenstva a následne vládu SR v štvrťročných intervaloch ;
5.	pripraviť návrh dohody o spolupráci riadiaceho orgánu a banky pre prípady, ak na spolufinancovanie projektu zo štrukturálnych fondov  je zabezpečované úverom.